PATVIRTINTA

Vilkyškių Johaneso Bobrovskio

gimnazijos direktoriaus

2023 m. rugsėjo mėn. 1 d.

įsakymu Nr. V - 110

**VILKYŠKIŲ JOHANESO BOBROVSKIO GIMNAZIJOS**

**GABIŲ IR TALENTINGŲ VAIKŲ UGDYMO PROGRAMA**

### I. BENDROSIOS NUOSTATOS

1. Gabių ir talentingų vaikų programos (toliau – Programa) paskirtis – užtikrinti gabių vaikų gabumų atskleidimą ir visavertį ugdymą(si): plėtoti gebėjimus ir polinkius, sudaryti socialines ir edukacines ugdymo(si) sąlygas.

2. Programa sudaryta remiantis Gabių vaikų ir jaunimo ugdymo programa, patvirtinta Lietuvos Respublikos švietimo ir mokslo ministro 2009 m. sausio 19 d. įsakymu Nr. ISAK- 105.

3. Programoje vartojamos sąvokos:

**Gabūs vaikai –** tai vaikai,galintys efektyviai įgyti žinių ir mokėjimų, juos pritaikyti naujoms problemoms spręsti, sparčiai mokytis iš patirties. Jų intelektinių gebėjimų lygis yra labai aukštas (individualiai testuojamų standartizuotais intelekto testais intelekto koeficientas yra du standartiniai nuokrypiai ar daugiau nei vidurkis). Turėdami šiuos intelektinius gebėjimus, gabūs vaikai lenkia arba pajėgūs pralenkti panašios patirties ir aplinkos bendraamžius savo vienos ar kelių mokslo sričių akademiniais pasiekimais. Šiems vaikams būdingas aukštas kūrybiškumo lygis.

**Talentingi vaikai** – tai vaikai, turintys ypatingų gebėjimų, kurie pasireiškia vienos ar kelių meno, mokslo ar sporto sričių pasiekimais.

4. Programos įgyvendinimo pradžia – 2017 metų rugsėjo 1 d.

**II. PROGRAMOS TIKSLAS IR UŽDAVINIAI**

5. Šios programos tikslas – užtikrinti gabių mokinių gabumų atskleidimą ir visavertį ugdymą, plėtojantį gebėjimus ir polinkius.

6. Tikslui pasiekti keliami uždaviniai:

6.1. atpažinti gabius vaikus, pasižyminčius labai aukštu intelektiniu gebėjimų lygiu;

6.2. numatyti priemones ir pritaikyti ugdymo turinį, aplinką gabių ir talentingų vaikų poreikiams tenkinti, emociniam ir socialiniam ugdymui užtikrinti;

6.3. informuoti ir nukreipti į šalies, tarptautinius projektus, konkursus, konferencijas, neformalias ugdymo institucijas, skirtus gabiems ir talentingiems vaikams ugdyti.

**III. PROGRAMA**

7.Gabių ir talentingų vaikų ugdymas apima šių vaikų atpažinimą, ugdymo spartinimą, individualizavimą, diferencijavimą ir turtinimą.

**8. Gabių vaikų atpažinimas:**

8.1. tėvai ir/ar mokytojai subjektyviai taiko įvairius gabumų atpažinimo kriterijus. Gabūs vaikai atpažįstami pagal mokomųjų dalykų olimpiadų, konkursų laimėjimus, kitus tikslinės paskirties renginius, intelektinius gebėjimus. Tėvų ir mokytojų bendromis išvadomis įvertinami ir atpažįstami gabūs mokiniai.

8.2 menui gabių ir talentingų vaikų atpažinimą, jų meninių gebėjimų atskleidimą padeda atlikti kryptingo meninio ugdymo programą vykdanti Pagėgių Meno ir sporto mokykla pagal įvairias gabių vaikų paieškos sistemas ir meninio gebėjimo atskleidimo metodikas.

**9. Gabių ir talentingų vaikų ugdymas spartinamas:**

9.1. pagal pedagoginių psichologinių tarnybų specialistų rekomendacijas anksčiau pradedant dalyvauti priešmokyklinio ir/ar pradinio ugdymo programose;

9.2. priešmokykliniame, pradiniame ir pagrindiniame ugdyme, atsižvelgus į mokymosi pasiekimus, peršokamos klasės/programos.

**10.** **Gabių ir talentingų vaikų ugdymas diferencijuojamas, individualizuojamas suteikiant galimybę:**

10.1. vaikams pagal amžių, gebėjimus ir polinkius rinktis pagilintą, kryptingą dalykų arba jų modulių mokymąsi, diferencijuojant užduotis ir panašiai;

10.2. diferencijuoti ir individualizuoti namų darbų užduotis ir atlikimo būdus;

10.3. vadovauti grupės darbui, padedant mokytis silpnesniems mokiniams;

10.4. dalį darbų atlikti savarankiškai mokantis namie ar bibliotekoje.

**11. Gabių ir talentingų vaikų ugdymas turtinamas:**

11.1. organizuojant įvairius renginius: konkursus, festivalius, varžybas, konferencijas ir tikslinės paskirties projektus;

11.2. organizuojant mokomųjų dalykų olimpiadas, konkursus ir kitus renginius, stovyklas;

11.3. suteikiant galimybę pasirinkti skirtingoms mokslo sritims gabių vaikų ugdymą įvairiose neformaliojo švietimo mokyklose. Šiose mokyklose gabūs mokiniai gali pasirinkti ilgalaikes (iki 7 metų trukmės) kryptingo ugdymo programas;

11.4. sudarant sąlygas aukštus pasiekimus (ar jų potencialą) ir motyvaciją turintiems vaikams gauti dalykinių ir asmenybės ugdymo žinių, įgyti tokių gebėjimų, kurių jie neturi galimybės įgyti per pamokas.

**12. Sėkmingam gabių vaikų ugdymui įgyvendinti reikia:**

12.1. specialiųjų ikimokyklinio ugdymo specialistų ir mokytojų kompetencijų, reikalingų akademinei sričiai gabių ir talentingų vaikų ugdymo kokybei užtikrinti:

12.2. psichologinių žinių, įgūdžių, gebėjimų atpažinti ir konsultuoti gabius vaikus.

#### IV. NUMATOMI REZULTATAI

**13. Numatoma, kad įgyvendinus programą bus:**

13.1. atlikta gabių vaikų, pasižyminčių labai aukštu intelektinių gebėjimų lygiu, atpažinimo ir įvertinimo metodika;

13.2. organizuota nuolatinė gabių ir talentingų vaikų bei jaunimo stebėsena, vykdomi tyrimai;

13.3. teisės aktų nustatyta tvarka finansuojami gabiems ir talentingiems vaikams ugdyti skirti projektai;

13.4. organizuojami konkursai ir dalykinės olimpiados; jaunųjų mokslininkų ugdymo projektai;

13.5. organizuojami menams ir mokslui bei kitoms sritims gabių ir talentingų vaikų renginiai;

13.6. teisės aktų nustatyta tvarka finansuojamas delegacijų pasirengimas ir dalyvavimas tarptautinėse olimpiadose, konkursuose, kituose renginiuose;

13.7. plačiau pristatomi gabių ir talentingų vaikų pasiekimai Lietuvoje ir užsienyje, plėtojami ryšiai su Europos Sąjungos ir kitų šalių švietimo institucijomis, organizacijomis, turinčiomis gabių ir talentingų vaikų ugdymo patirties:

13.8. mokytojai, pasitobulinę profesinę kompetenciją ir gebėjimus pritaikyti ugdymo turinį pagal gabių ir talentingų vaikų poreikius, taiko ir tobulina individualius ugdymo metodus.

**V. LĖŠŲ POREIKIS**

14. Programos įgyvendinimo priemonės finansuojamos atsižvelgiant į gimnazijos galimybes.

15. Pasinaudojant įvairiais fondais, ieškoti finansavimo iš kitų šaltinių, programų, projektų, konkursų.

**VI. BAIGIAMOSIOS NUOSTATOS**

16. Programos vykdytojas – Vilkyškių Johaneso Bobrovskio gimnazijos mokytojai ir specialistai.

17. Programos įgyvendinimo priemonių planas pateikiamas priede Nr.1.

18. Vilkyškių Johaneso Bobrovskio gimnazijos mokytojai ir specialistai, atsakingi už Programos įgyvendinimo priemonių plano vykdymą, kiekvienais mokslo metais iki birželio 30 d. teikia administracijai informaciją apie Programos priemonių plano įgyvendinimą.

Gabių ir talentingų mokinių ugdymo programos

1 priedas

**VILKYŠKIŲ JOHANESO BOBROVSKIO GIMNAZIJOS**

**GABIŲ IR TALENTINGŲ MOKINIŲ UGDYMO PROGRAMOS**

**PRIEMONIŲ PLANAS 2023-2024 m.m.**

|  |  |  |  |
| --- | --- | --- | --- |
| Programos uždaviniai | Priemonės | Atsakingas/ atsakinga grupė | Įgyvendinimo terminai |
| 1. Atpažinti gabius vaikus, pasižyminčius labai aukštu intelek-tiniu gebėjimų lygiu. | 1.1. Gabaus vaiko sąvokos apibrėžimas, kriterijai. | Tėvai, dalykų mokytojai | 2023-09 |
|  | 1.2. Vaiko bendrųjų gebėjimų stebėjimas, vertinimas, identifi-kavimas. Klasifikavimas pagal gebėjimus, pristatymas pedago-gams. | Dalykų mokytojai | 2023-2024 m.m |
| 2. Pritaikyti ugdymo turinį, aplinką gabių ir talentingų vaikų poreikiams. | 2.1. Diferencijuoti kūrybines ir praktines užduotis pamokoje. | Dalykų mokytojai | 2023-2024 m.m. |
|  | 2.2. Mokyklinės dalykų olimpiados. | Dalykų mokytojai | 2023-2024 m.m. |
|  | 2.3. Gabiųjų skatinimo programa (padėkos, išvykos, kelionės ir kt.) | Administracija, dalykų mokytojai,  Internetinės svetainės administratorius | 2023-2024 m.m. |
|  | 2.4. Gabių mokinių ugdymas ruošiant dalykų projektus. | M. Gečienė  S. Jončienė  S. Juškevičienė  V. Aukštkalnienė  L. Grodeckienė  R. Valiukienė  J. Kriaučiūnienė  J. Lalaitė | 2023-20234 m.m. |
|  | 2.5. Valandos gabių mokinių poreikiams tenkinti: istorija, matematika, lietuvių k., anglų k., biologija, fizika, informacinės technologijos, technologijos, etika, pradinės klasės. | R. Valiukienė  J. Lalaitė  E. Jurkšaitienė  J. Kriaučiūnienė  R. Navickienė  A. Dapšienė  V. Stankuvienė  M. Gečienė  S. Jončienė  S. Juškevičienė  L. Jakubauskienė  V. Verpečinskas  L. Stonienė | 2023-2024 m.m. |
|  | 2.6. Neformalaus ugdymo programos. | A. Šimkaitienė  E. Jurkšaitienė  R. Valiukienė  J. Kriaučiūnienė  E. Kriaučiūnas  E. Bartkienė  J. Lalaitė  I. Čerkauskienė  L. Grodeckienė | 2023-2024 m.m. |
| 3. Informuoti ir nukreipti į šalies, tarptautinius projektus, neformalias ugdymo institucijas, skirtas gabiems ir talentingiems vaikams ugdyti. | 3.1. Dalyvauti respublikiniame konkurse „Kengūra“. | Dalykų mokytojai | 2023-2024 m.m. |
|  | 3.2. Dalyvauti tarptautinėje matematikos ir anglų kalbos olimpiadoje „KINGS“. | Dalykų mokytojai | 2023-2024 m.m. |
|  | 3.3. Dalyvauti respublikiniame konkurse „Olympis“. | Dalykų mokytojai | 2023-2024 m.m. |
|  | 3.4. Dalyvauti respublikiniame informatikos konkurse „Bebras“. | Dalyko mokytojai | 2023-2024 m.m. |
|  | 3.5. Dalyvauti tarptautinėje olimpiadoje „Nalanda“. | Dalykų mokytojai | 2023-2024 m.m. |
|  | 3.6. Dalyvauti šalies „Mokslo-Lab“. | Matematikos, lietuvių kalbos ir literatūros, anglų k. mokytojai | 2023-2024 m.m. |
|  | 3.7. Dalyvauti rajoniniuose dalykų (chemijos, biologijos, lietuvių k., matematikos, fizikos, istorijos, užsienio kalbų, informatikos, geografijos) konkursuose, olimpiadose. | Dalykų mokytojai | 2023-2024 m.m. |
|  | 3.8. Dalyvauti rajono ir šalies sportinėse varžybose. | Kūno kultūros ir pradinių klasių mokytojai | 2023-2024 m.m. |
|  | 3.9. Informuoti bendruomenę apie šalyje vykstančias neakivaizdines, nuotolines studijas, stovyklas, konferencijas. | Administracija, MMT | 2023-2024 m.m. |

Formos viršus

Formos apačia

SUDERINTA

Mokytojų tarybos posėdyje

2023-08-30

Protokolas Nr. 10